钦定古今图书集成/明伦汇编/闺媛典/第287卷 > 皇清二十 > 胡良盛妻卢氏
## 钦定古今图书集成/明伦汇编/闺媛典/第287卷 > 皇清二十 > 胡良盛妻卢氏

按《永康县志》：卢氏，胡良盛妻。年二十一，夫亡，抚孤贞守，遇寇至，以投水获免。凡历五十馀年，克完其节。孙明睢，娶黄氏，二载睢丧，遗孕得子，又殇。或劝改适，黄泣曰：“我前不死，为此孤耳。今孤亡何生为？” 遂密缝遍体衣裳，至夜自缢死。人以为卢氏遗教。